Tootie Robbins

James Elbert "Tootie" Robbins (født 2. juni 1958 i Windsor i Nord-Carolina, død 2. august 2020) var en profesjonell amerikansk fotballspiller som spilte offensive lineman i National Football League (NFL) fra 1982 til 1993.

Liv
Robins, som var født og oppvokst i Nord-Carolina, gikk på Bertie High School i Windsor i Nord-Carolina. Han spilte deretter college football på East Carolina University. Associated Press (AP) valgte ham til førstelaget som interior lineman på All-South Independent-laget i 1981. Han ble også utvalgt til All-Americas andrelag i 1981 av AP.

St. Louis Cardinals plukket ham opp i fjerde runde av NFL Draft i 1982, og han spilte right tackle for laget fra 1982 til 1991, og fulgte med laget da det flyttet til Phoenix i 1988. Han stilte til start i 122 kamper med cardinals, inkludert en rekke på 32 kamper på rad.

I januar 1992 ble han byttet til Green Bay Packers mot et fremtidig draft pick. Han startet 26 kamper for Packers i 1992 og 1993. Før 1994-sesongen ba Packers Robbins om å ta et lønnskutt fra $1,5 millioner til $250 000. Istedenfor å godta lønnskuttet annonserte Robbins at han pensjonerte seg i september 1994, 36 år gammel.

Robbins døde 2. august 2020 av covid-19 i en alder av 62 år.

Referanser 

Utøvere av amerikansk fotball fra USA
Personer fra Windsor i Nord-Carolina
Dødsfall relatert til covid-19 i USA
Offensive tackles i amerikansk fotball
St. Louis Cardinals-spillere (amerikansk fotball)
Phoenix Cardinals-spillere
Green Bay Packers-spillere